*RH/fond/JLS/JP(R):* **MINISTARSTVO ZNANOSTI I OBRAZOVANJA**

*Razdjel:* **080**

*Glava:* **43**

*Proračunski korisnik:* **SVEUČILIŠTE U ZAGREBU FAKULTET ORGANIZACIJE I INFORMATIKE, PAVLINSKA 2, VARAŽDIN**

*Razina:* **11**

*RKP:* **2063**

*Matični broj:* **03006107**

*OIB:* **02024882310**

*Šifarska oznaka:* **8542**

*IBAN:* **HR102360000110741225**

*Šifra grada:* **472 Varaždin**

*Šifra županije:* **5 Varaždinska**

**BILJEŠKE**

**za razdoblje od 1. siječnja do 31. prosinca 2024. godine**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

*Šifra 6 PRIHODI POSLOVANJA*

* ukupni prihodi poslovanja povećani su u odnosu na isto razdoblje 2024. godine za 16,20% odnosno za 1.248.442,89 €; do povećanja ukupnih prihoda došlo je zbog povećanih doznaka Ministarstva znanosti i obrazovanja te Sveučilišta i HRZZ za plaće i ostalih rashoda za zaposlene, zbog visokih uplata po pojedinim projektima te prihoda od obavljanja gospodarske djelatnosti

*Šifra 632 Pomoći od međunarodnih organizacija te institucija i tijela EU*

* do značajnog povećanja prihoda od 441.254,50 € u odnosu na isto razdoblje prošle godine dolazi zbog uplate za projekt Erasmus+ Digitasia na kojem je Fakultet organizacije i informatike koordinator

*Šifra 638 Pomoći temeljem prijenosa EU sredstava*

* smanjenje uzrokovano uplatom predujma za EU projekt JURK EDIH u 2023. godini, međutim u 2024. godini dobivena su sredstva za projekt InterACT Green u iznosu od 49.856,00 €

*Šifra 652 Prihodi po posebnim propisima*

* prihodi su veći za 22,30% u odnosu na prošlu godinu; prihode čine školarine za preddiplomski sveučilišni redovni i izvanredni studij, redovni i izvanredni stručni studij te redovni i izvanredni diplomski studij, školarine za doktorski studij, upisnine, promocije i drugo; povećanje je uzrokovano i novim stručni studijem koji se izvodi u Zagrebu

*Šifra 661 Prihodi od prodaje proizvoda i robe te pruženih usluga*

* na veliko smanjenje prihoda u 2024. godini u odnosu na 2023. godinu za 66,60% utjecao je manji broj gospodarskih projekata kojih je u 2023. godini bilo puno više odnosno bili su puno veće vrijednosti nego u tekućoj godini; prihode po kontu 661 čine školarine za poslijediplomski specijalistički studij, školarine i upisnine za PPDMO, gospodarski projekti, izdavačka djelatnost, web shop, iznajmljivanje i drugi prihodi vlastite djelatnosti

*Šifra 67 Prihodi iz nadležnog proračuna i od HZZO na temelju ugovornih obveza*

* povećanje prihoda iz proračuna za 28,10% odnosno za 1.335.086,50 € zbog povećanja doznaka Ministarstva znanosti i obrazovanja te Sveučilišta za plaće, prijevoz i naknade, participacije školarina s uključenim sredstvima za materijalne rashode, potpore za znanost i drugo; porast plaća uzrokovan je Uredbom o nazivima radnih mjesta, uvjetima za raspored i koeficijentima za obračun plaće u javnim službama koja se počela primjenjivati od ožujka 2024. godine

*Šifra 3 RASHODI POSLOVANJA*

* ukupni rashodi poslovanja veći su u odnosu na isto razdoblje 2023. godine za 11,10% odnosno za 863.926,97 €; do porasta ukupnih rashoda došlo je ponajviše zbog povećanja troškova plaća (Uredba o nazivima radnih mjesta, uvjetima za raspored i koeficijentima za obračun plaće u javnim službama koja se počela primjenjivati od ožujka 2024. godine)

*Šifra 3112 Plaće u naravi*

* značajno smanjenje u 2024. godini budući da se tijekom 2023. godine nije proknjižila korekcija konta 3112 odnosno smanjio trošak budući da Fakultet plaća ukupnu fakturu dobavljaču, a zaposlenici kroz obustavu na plaću vraćaju polovicu iznosa; kod obračuna plaće u naravi ne isplaćuje se neto pa se stoga smanjuje trošak

*Šifra 3223 Energija*

* smanjeni troškovi energije za 32,7% ponajviše zbog promjene stopa PDV na opskrbu plinom (sa 25% na 5%) te Uredba Vlade o sufinanciranju dijela troškova

*Šifra 3225 Sitni inventar i auto gume*

* smanjenje od 83,90% zbog nabave sitnog inventara u 2023. godini dok tijekom 2024. godine nije bilo značajnijih nabava

*Šifra 3232 Usluge tekućeg i investicijskog održavanja*

* povećanje od 42,30% odnosno 17.189,71 € zbog adaptacije stana u vlasništvu Fakulteta

*Šifra 3236 Zdravstvene i veterinarske usluge*

* povećanje zbog provođenja sistematskih pregleda većim dijelom početkom 2024. godine, a manjim dijelom krajem 2023. godine

*Šifra 3237 Intelektualne i osobne usluge*

* smanjenje troškova za 30,20% zbog manjih isplata za rad na gospodarskim projektima

*Šifra 3239 Ostale usluge*

* smanjenje troškova najvećim dijelom zbog izdavanja 2 fakultetska udžbenika/knjige (trošak tiska, recenzije i slično) tijekom 2023. godine

*Šifra 343 Ostali financijski rashodi*

* manji troškovi u 2024. godini zbog sklapanja ugovora o kartičnim transakcijama za naplatu školarina i ostalih usluga (web prodaja, kotizacije) samo s jednom bankom te smanjenje provizije odnosno naknada za kartična plaćanja

*Šifra 362 Pomoći dane u inozemstvo i unutar općeg proračuna*

* prijenosi sredstava projektnim partnerima su prema Pravilniku o korištenju sredstava Europske unije od 2024. godine evidentirani na kontu 3813

*Šifra 37 Naknade građanima i kućanstvima na temelju osiguranja i duge naknade*

* isplata stipendije za odlaznu mobilnost višeg asistenta (sredstva su dobivena od Hrvatske zaklade za znanost na temelju natječaja); nagrade studentima

*Šifra 3813* *Tekuće donacije iz EU sredstava*

* prijenosi sredstava projektnim partnerima su prema Pravilniku o korištenju sredstava Europske unije od 2024. godine evidentirani na kontu 3813, umjesto dosadašnjeg konta 362

*Šifra 7 Prihodi od prodaje nefinancijske imovine*

* značajno smanjenje prihoda budući da je u 2023. godini prodani službeni automobili

*Šifra 4 rashodi za nabavu nefinancijske imovine*

* smanjenje troškova zbog završetka radova/ulaganja početkom 2023. godine na tuđoj imovini radi prava korištenja – obnova Vile Oršić; smanjena su ulaganja u uredsku i komunikacijsku opremu i namještaj

**BILJEŠKE UZ BILANCU**

*Šifra B001 Imovina*

* ukupna imovina na dan 31.12.2024. iznosi 7.023.319,99 € što je povećanje od 0,7% u odnosu na 2023. godinu

*Šifra B002 Nefinancijska imovina*

* vrijednost imovine umanjena je za obračunati iznos amortizacije na kraju godine u iznosu od 219.018,88 € te za amortizaciju obračunatu prilikom otpisa u toku godine i otpisa po inventuri; ukupno obračunata amortizacija nadoknađena je ulaganjem u novu opremu

*Šifra 0226 Sportska i glazbena oprema*

* povećanje zbog nabave stolova za stolni tenis za izvođenje nastave tjelesnog odgoja

*Šifra 064 Roba za daljnju prodaju*

* smanjenje zbog većih zaliha na početku godine pa je smanjena nabava promotivnih artikala za web prodaju

*Šifra 1 Financijska imovina*

* financijska imovina Fakulteta povećana je za 8,50% odnosno za 135.563,49 €

*Šifra 124 Potraživanja za više plaćene poreze i doprinose*

* reobračunom plaće u prosincu 2024. godine, ukupan iznos obračunatog poreza i prireza nije bio dovoljan za potrebe povrata poreza i prireza stoga je isti isplaćen iz vlastitih sredstava Fakulteta

*Šifra 129 Ostala potraživanja*

* tijekom tekuće godine refundirani veći dio potraživanja od HZZO za naknade bolovanja zaposlenicima

*Šifra 1521 Dionice i udjeli u glavnici trgovačkih društava u javnom sektoru*

* radi se o iznosu udjela u "Tehnološkom parku" Varaždin

*Šifra 165 Potraživanja za upravne i administrativne pristojbe, pristojbe po posebnim propisima i naknade*

* smanjenje potraživanja za školarine na redovnom i izvanrednom preddiplomskom sveučilišnom i stručnom studiju, diplomskom te doktorskom studiju zbog češćeg slanja opomena za plaćanje

*Šifra 169 Ispravak vrijednosti potraživanja*

* zbog realnijeg prikaza imovine postoji obveza knjiženja 50% ispravka vrijednosti potraživanja starijih od 1 godine do 3 godine te 100% vrijednosti potraživanja starijih od 3 godine; krajem 2024. godine otpisana su potraživanja starija od 5 godina odlukom dekanice u iznosu od 13.672,45 €

*Šifra B003 Obveze i vlastiti izvori*

* ukupne obveze i vlastiti izvori na dan 31.12.2024. iznose 7.023.319,99 € što je povećanje od 0,7% u odnosu na 2023. godinu

*Šifra 2 Obveze*

* povećanje ukupnih obveza u 2024. godini u odnosu na 2023. godinu za 9,20% odnosno za 49.383,66 €

*Šifra 231 Obveze za zaposlene*

* porast obveza za zaposlene za 21,80% odnosi se uglavnom na evidentirane plaće iz proračunskih sredstava za prosinac 2024. godine te plaće za prosinac 2024. godine za zaposlenike na vlastitim sredstvima

*Šifra 239 Ostale tekuće obveze*

* značajno smanjenje uglavnom zbog refundacije naknada za bolovanje zaposlenika zaposlenih na sredstvima državnog proračuna na kontu 23958; iako su refundirana bolovanja do kraja 2024. godine, stanje na kontu je 2.500,04 € zbog greške koja se vuče duži niz godina, otkrivena je krajem 2024. godine, a koja će biti otklonjena u što kraćem roku tijekom 2025. godine

*Šifra 9 Vlastiti izvori*

* smanjenje vlastitih izvora za 0,01% odnosno za 3.922,51 €

*Šifra 996 Izvanbilančni zapisi*

* odnose se na komisijsku prodaju knjiga te sredstva Kase uzajamne pomoći

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

*Šifra 0942 Drugi stupanj visoke naobrazbe*

* prikazan je ukupan iznos rashoda razreda 3 i razreda 4 odnosno rashoda poslovanja i rashoda za nabavu nefinancijske imovine

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

*Šifra P014 Potraživanja za prihode poslovanja*

* odlukom dekanice otpisana su nenaplativa potraživanja starija od 5 godina

*Šifra P018 Proizvedena dugotrajna imovina*

* u toku godine i prilikom inventure ustanovljeno je da određena oprema i namještaj više nemaju uporabnu vrijednost te ih treba rashodovati; radi se o opremi i namještaju koji su zastarjeli ili neispravni; za dio takve opreme nije do kraja izvršen otpis vrijednosti pa dolazi do smanjenja u obujmu imovine

**BILJEŠKE UZ OBVEZE**

*Šifra V001 Stanje obveza 1. siječnja*

* stanje obveza na dan 31.12.2023. odnosno na dan 01.01.2024. iznosi 539.033,93 €

*Šifra V004 Podmirene obveze u izvještajnom razdoblju*

* podmireno je 7.740.225,13 € obveza od čega se 7.464.420,37 € odnosi na obveze za rashode poslovanja, a 174.213,39 € se odnosi na obveze za nabavu nefinancijske imovine

*Šifra V006 Stanje obveza na kraju izvještajnog razdoblja*

* na dan 31.12.2024. nepodmireno je 588.417,49 € obveza od kojih gotovo sve dospijevaju u siječnju 2025. godini

*Šifra V007 Stanje dospjelih obveza na kraju izvještajnog razdoblja*

* dospjelo je ukupno 1.848,36 € obveza te se navedeno odnosi uglavnom na fakture koje zbog kolektivnog godišnjeg odmora nisu stigle biti plaćene do kraja 2024. godine

*Šifra V009 Stanje nedospjelih obveza na kraju izvještajnog razdoblja*

* na dan 31.12.2024. nedospjelo je ukupno 586.569,13 € obveza te se navedeno odnosi na obračunatu plaću i prijevoz na posao za prosinac 2024. godine te fakture dobavljača koje dospijevaju tek u siječnju 2024. godine

**Popis ugovornih odnosa i slično koji uz ispunjenje određenih uvjeta mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| RB. | Datum ugovora/ pristupnice | Instrument osiguranja | Iznos iz ugovora | Primatelj zadužnice | Namjena | Dokument | Rok važenja |
| 1. | 13.11.2019. | zadužnica solemnizirana | 19.112,08 | Zagrebačka banka d.d. | korištenje Business MasterCard kartica | ugovor | na neodređeno |
| 2. | 21.10.2021. | zadužnica solemnizirana | 13.272,28 | PBZ CARD d.o.o. | korištenje Visa Business Gold kartice | pristupnica | na neodređeno |

**Popis sudskih sporova u tijeku**

|  |  |  |  |  |  |  |  |
| --- | --- | --- | --- | --- | --- | --- | --- |
| RB. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| - | - | - | - | - | - | - | - |

*Mjesto i datum:* Varaždin, 31. siječnja 2025. godine

*Osoba za kontaktiranje:* Matea Šoštarec, mag. oec.

*Telefon:* 042/390-807

**DEKANICA:**

prof. dr. sc. MARINA KLAČMER ČALOPA